Na prvoj crti – Dubrovnik: Župa dubrovačka i Strinčjera
2026-05-23 18:00 - 19:30 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
Na prvoj crti – Dubrovnik: Župa dubrovačka i Strinčjera prati ratni put Stijepa Savinovića i njegovih suboraca kroz najteže dane obrane Župa dubrovačka 1991. godine. Sniman na autentičnim lokacijama Popolice, Dupca i Strinčjere, film kroz svjedočanstva branitelja rekonstruira trenutke u kojima su obični ljudi gledali smrti u oči braneći svoj dom, Župu i Dubrovnik.
Središnji dio filma donosi potresnu priču o bitci za Strinčjeru 12. studenoga 1991., u kojoj je poginulo sedam hrvatskih branitelja, dok preživjeli sudionici prvi put otvoreno govore o strahu, gubitku i snazi zajedništva. Emotivni vrhunac filma dolazi kroz oslobođenje Župe dubrovačke 1992. godine i teško ranjavanje Stijepova suborca Zorana podno Malaštice.
Obogaćen animacijama i dojmljivim snimkama dronom, film istodobno svjedoči o razaranju rata i ljepoti dubrovačkog kraja, podsjećajući da rat nije apstraktna povijesna činjenica, nego stvarnost koju su ljudi ovoga kraja živjeli na prvoj crti obrane.

Scenarist i voditelj: Borna Marinić
Redatelj: Eugenija Prša
Produkcija: Mundomilija d.o.o.
Godina proizvodnje: 2026.

27. rođendan Udruge mladih Orlando
2026-05-23 19:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
Pridružite nam se na proslavi 27. rođendana udruge uz hranu, piće i dobru svirku!
U petak vas čekaju C-strana, High Voltage, Morski, Zimogroz i Nianse, a u subotu O’Hara, Mirso, Last Caress i SFT.
Dođite, zabavite se, podržite scenu i skačite s nama! Vidimo se!

U očekivanju oca
2026-05-23 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Prema ideji češkoga književnika Michala Viewegha, s njegovim dopuštenjem
Predstava nastaje u koprodukciji s Domom kulture Kristalna kocka vedrine Gradskog kazališta Sisak.
Praizvedba 16. svibnja 2025.
TRI USKRSA I TRI BOŽIĆA TOČNO U DVA
Novi dramski tekst Mire Gavrana U očekivanju oca iznenadit će gledatelje, posebice ljubitelje i poznavatelje autorova književnog opusa. Piščev je rukopis i dalje prepoznatljiv, jednako kao i izbor teme muško-ženskih odnosa, pa se i u ovom dramskom tekstu Gavran iskazuje kao vrstan dramaturg koji umije oblikovati dramske likove i osigurati im protočnost dijaloga, osmisliti i strukturirati činove i prizore od zapleta do raspleta, stvoriti intertekstualne poveznice prema povijesti književnosti i kazališta ali i prema mitemima i ideologemima zapadne kulture. S druge strane, Gavran će unekoliko iznevjeriti horizont očekivanja svojih gledatelja, ali će ga znatno i obogatiti novim elementima koji će nesumnjivo potaknuti na razmišljanje.
Raspodijeljena u dva čina i s po tri prizora u svakom činu, radnja prati život jedne obitelji u petogodišnjim razmacima. Prvi čin započinje prizorom na Uskrs 1994., slijede prizor na Božić 1999. i Uskrs 2004., a u drugom činu nastavlja se božićnim prizorom iz 2009., Uskrsom 2014. i završava Božićem 2019. Riječ je o obiteljskoj drami u najširem smislu riječi, jer je u popis dramskih likova – uz šestoro članova obitelji – uključen i susjed Petar. Jana je u braku s Karlom, imaju dvoje djece – Blanku i Davida – a oni, kako vrijeme odmiče, na blagdanske ručkove dovode svoje partnere, Tonija i Anu. Broj se blagdanskih uzvanika iz prizora u prizor mijenja i ni u kojem prizoru svi likovi nisu za stolom, ali svi, na ovaj ili onaj način, sudjeluju u obiteljskom životu. Sukladno očekivanjima, blagdanski su ručkovi prigoda za rezimiranje proteklog razdoblja i preslagivanje obiteljskih odnosa u kojima stariji još više stare, a mlađi sve više sazrijevaju i započinju vlastite obiteljske živote. U dramskom središtu nisu ni sazrijevanje ni starenje, kao ni smjena generacija, pa ni sukob između starijih i mlađih. Ako bi se moglo tako reći, naraštajne razlike u ovom dramskom tekstu u službi su ilustracije međuljudskih odnosa u najširem značenju, posebice braka.
U tom smislu Gavran tematski ostaje vjeran sebi nastavljajući donekle okosnicu svoga komediografskoga rada u proteklim desetljećima. Unatoč tome što bi poznavanje Gavranova dramskog opusa mogao isprva zavesti na pogrešan trag, U očekivanju oca nije komedija o kakvoj ljubavnoj zavrzlami, izvanbračnoj vezi, rađanju ili posvajanju djece, iako ni to nije isključeno iz motivskih krugova. Štoviše, U očekivanju oca uopće nije komedija, a autor ju je, mimo svih svojih dosadašnjih dramskih tekstova, odredio kao grotesku koja je, sudeći prema napomeni ispod naslova, nastala prema ideji češkoga književnika Michala Viewegha i s njegovim dopuštenjem. Bez obzira na napomenu, nova bi Gavranova drama mogla biti posveta i Samuelu Beckettu i njegovu dramskom tekstu U očekivanju Godota, tematski je bliska i Homerovoj Odiseji, prizvat će u pamet i još pokoje djelo svjetske književnosti poput Ibsenove Nore, ali i Gavranovu Kreontovu Antigonu kojom je on započeo svoj dramatičarski put praizvedbom 1983. godine u Zagrebu u Dramskom kazalištu „Gavella“.
Sudeći prema književnikovim dosad napisanim djelima – dramskim, proznim i poetskim – Gavranov opus nije blizak groteski. U njegovim dramskim tekstovima, bez obzira na to tematiziraju li oni pitanja vlasti i moći, ljubavi ili umjetnosti, na kraju se nemoguće dramske situacije razriješe dobrostivošću dramskih lica (i dramskog autora), međuljudski odnosi uravnoteže se i dovedu u harmoniju, a gledatelji i čitatelji imaju osjećaj da je sve došlo na svoje mjesto, baš onako kako treba biti. Sklon realističkoj fakturi, Gavran upotrebljava grotesku u skladu s onim što je zapisao i Patrice Pavis u svom Pojmovniku teatra (Zagreb, 2004.), tvrdeći da je groteska „realistična umjetnost jer ondje (kao i u karikaturi) prepoznajemo svjesno izobličen predmet“, a u grotesknoj poruzi ne smijemo se nečemu ravnodušno, nego se smijemo zajedno s tim čemu se rugamo: u ovom slučaju sačuvanim papučama, blagdanskim ručkovima koji neizostavno započinju u dva sata poslije podne, besprijekorno ispečenoj makovnjači i, što je još važnije, grotesknije, odama ženskoj racionalnosti i vjernosti.
Nova Gavranova drama govori o čekanju na stare ili nove članove obitelji, o odlascima i povratcima, o ustrajnosti i tvrdoglavosti, o sitničavosti i širokogrudnosti, o napuštanju i napuštenosti, o ženama i muškarcima, o bračnim i prijateljskim odnosima i još o mnogo čemu što će zanimati suvremene gledatelje. U očekivanju oca drama je i o vremenu i o ožiljcima koje stječemo između božićnih i uskrsnih misa dok čekamo da se točno u dva sata za blagdanskim stolom okupe naši najmiliji od kojih očekujemo da nas upravo po ožiljcima prepoznaju. Osim o čekanju i iščekivanju, nova Gavranova drama govori možda najviše o očekivanjima od naših najbližih. Nad tim se vrijedi zamisliti i izvan božićnog i uskrsnog vremena.
Lucija Ljubić
*****
U predstavi se koriste autorske skladbe u aranžmanima Žarka Dragojevića: RECI MI TO (Dragan S. Lukić, Guido Mineo), JEŠKA OD JUBAVI (Marijan Ban, Tomislav Mrduljaš), SKALINADA (Zdenko Runjić), ŠTO TO BJEŠE LJUBAV (Marina Tucaković-Radulović, Aleksandar M Radulović), POETA (Zdenko Runjić) PRED TVOJIM VRATIMA (Jure May Stanić).

VEČER PJESME I MANDOLINE@Metković
2026-05-23 20:00 - 22:00 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
VEČER PJESME I MANDOLINE

Metković | Gradsko kulturno središte
Subota, 23. svibnja
20:00 sati

Mandolinski orkestar KUD-a „Sveti Stipan“ Opuzen
Mandolinski orkestar KUD-a Metković
Klapa „Na Kantunu“ Opuzen

Vidimo se!

Live music at The Gaffe
2026-05-23 20:00 - 23:30 | Irish Pub The Gaffe, Miha Pracata 4, Dubrovnik, Dubrovačko-neretvanska, 20000, Croatia
Tonight at The Gaffe Live music, flowing Guinness, and proper Irish pub energy all night long Come early, stay late.

LIVE MUSIC VIKENDI U SERENADA BISTROU
2026-05-23 20:30 - 22:30 | Serenada, Obala Stjepana Radića 25, Dubrovnik, Dubrovačko-neretvanska, 20000, Croatia
Pridruži nam se svakog vikenda uz odličnu atmosferu i još bolju glazbu s “Duo Taliri”!
Svaki petak i subota 20:30-22:30
Uživaj u live svirci, opusti se uz omiljeno društvo i započni večer uz vrhunske ritmove. Bilo da dolaziš na lagano piće, napolitansku pizzu, kolače ili baklave – dobra vibra je zagarantirana!
Vidimo se u prizemlju Robne kuće Srđ! Serenada BistroObala Stjepana Radića 25
Rezervacije na broj:+385 91 418 4535
——-
LIVE MUSIC WEEKENDS AT SERENADA BISTRO
Join us every weekend for a great atmosphere and even better music with “Duo Taliri” band!
Every Friday and Saturday 20:30-22:30
Enjoy live performances, relax with your favorite company and start the evening with top rhythms. Whether you come for a light drink, Neapolitan pizza, cakes or baklava – a good vibe is guaranteed!
See you on the ground floor of the Srđ Shopping Centre. Serenada BistroObala Stjepana Radića 25
Reservations at:+385 91 418 4535

Maja Šuput@Orebić
2026-05-23 21:00 - 2026-05-24 02:00 | Orebić, Obala pomoraca 24, Orebić, Dubrovačko-neretvanska, 20250, Croatia
OFFSHORE CHALLENGE OREBIĆ
PRIDRUŽITE NAM SE NA PROGLAŠENJU POBJEDNIKA I FESTI OD PEČENE TUNE I VINA LOKALNIH OPGOVA
KONCERT MAJA ŠUPUTN & GRUPA ENJOY
(23.05.2026. – 21h )
PARKING PELISKIH JEDARA

Weekend Party@What's Up
2026-05-23 22:00 - 2026-05-24 02:30 | Whats up?, Iva Vojnovića 37, Dubrovnik, Dubrovačko-neretvanska, 20000, Croatia
Friday – DJ Kek
Saturday – DJ Kek
We have flavors to serve for all your moods! ☕️🍹🍸🍺
📞 Reservations +385 98 921 2555
📍 Iva Vojnovića 37, 20000 Dubrovnik

HEIDI I MALI RIS / Heidi: Rescue of the Lynx
2026-05-24 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Topla i uzbudljiva avantura o hrabrosti, prijateljstvu i ljubavi prema prirodi.
U srcu švicarskih Alpa razigrana djevojčica uživa u bezbrižnom životu sa svojim pomalo strogim, ali dobronamjernim djedom, okružena pašnjacima i veličanstvenim planinskim vrhovima. Kada spasi ozlijeđeno mladunče risa iz zamke, započinje tajno prijateljstvo koje će promijeniti sve. Ubrzo postaje jasno da pohlepni industrijalac planira izgradnju pilane koja prijeti uništiti ne samo dom malog risa nego i cijeli planinski ekosustav. Uz pomoć svoga vjernog prijatelja i hrabrog planinskog psa, djevojčica kreće na odvažnu noćnu pustolovinu kako bi vratila mladunče njegovoj obitelji u divljini – prije nego što bude prekasno.

SIVA ZONA / In the Grey
2026-05-24 20:30 - 22:00, 2026-05-26 20:30 - 22:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Redatelj Guy Ritchie donosi još jedan akcijski spektakl o operativcima koji djeluju u sjeni globalne moći, uz impresivnu glumačku postavu koju predvode Jake Gyllenhaal, Henry Cavill, Rosamund Pike i Eiza González.
Radnja prati tajni tim elitnih operativaca koji djeluju izvan dosega javnosti – ljudi koji jednako vješto upravljaju političkim utjecajem i mrežama globalne moći kao i automatskim oružjem i razornim eksplozivima. Kada nemilosrdni diktator otuđi bogatstvo vrijedno milijardu dolara, tim dobiva zadatak vratiti ga u operaciji koja bi za svakoga drugoga predstavljala sigurnu pogibelj. Ono što započinje kao naizgled nemoguća pljačka ubrzo prerasta u opasan sukob strategije, prijevare i borbe za opstanak. U svijetu u kojem su pravila tek privid, svaki potez može odlučiti između uspjeha i potpunog sloma.

ZALUĐENOST / Obsession
2026-05-24 20:30 - 22:15, 2026-05-26 20:45 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Nakon što slomi misterioznu „Vrbu jedne želje” kako bi osvojio srce svoje simpatije, beznadni romantik dobiva upravo ono što je poželio — no ubrzo otkriva da neke želje dolaze uz mračnu i zlokobnu cijenu.

Radionice Zagrli prirodu
2026-05-25 18:00 - 19:30 | Gradska knjižnica Ivan Vidali, Korčulanskih brodograditelja bb, Korcula, 20260, Croatia
ZAGRLI PRIRODU

U sklopu događaja ZAGRLI PRIRODU koje organiziraju Gradska knjižnica Ivan Vidali i Visit Korčula biti će:

– Radionica izrade prirodnih toaletnih vodica koju će voditi Lea Čumbelić
21.5.2026. – Gradska knjižnica Ivan Vidali u 17:00 sati
prijave na: info@visitkorcula.eu

– Radionica BIOART-a koju će voditi Imane Škaljac
25.5.2026. – Gradska knjižnica Ivan Vidali u 18:00 sati
prijave na: https://shorturl.at/OqQ0k

PRIJAVE OBAVEZNE ZBOG OGRANIČENIH MJESTA!

Veselimo se Vašem dolasku!

#gkiv #turističkazajednicakorčula #zagrliprirodu #radionice #djecaiodrasli

LIJEPA VEČER, LIJEP DAN
2026-05-25 18:00 - 20:30, 2026-05-27 18:00 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Povijesna drama ‘Lijepa večer, lijep dan’ redateljice Ivone Juke donosi priču o prijateljstvu, odanosti, i slobodi.
Četvorica studenata i prijatelja, Lovro (Dado Ćosić), Nenad (Đorđe Galić), Stevan (Slaven Došlo) i Ivan (Elmir Krivalić) odlaze u partizane u borbu protiv ustaša i nacista. Šesnaest godina kasnije oni su renomirani filmaši u komunističkoj Jugoslaviji, no partiji se ne sviđaju filmovi koje stvaraju, a kada se i njihova seksualnost dovede u pitanje, Emir (Emir Hadžihafizbegović) poslan je sabotirati njihove karijere i živote. Potraga za slobodom postaje potraga za preživljavanjem za umjetnike i izazov za Emirova uvjerenja.
Lijepa večer, lijep dan Ivone Juke prošao je dug put od filmskih festivala pa do domaće kinodistribucije. Drama smještena u 1950-e godine ostvarila je iznimne uspjehe na više od 40 međunarodnih filmskih festivala, pobrala mnoge nagrade, a među kojima je i 6 nagrada publike što govori o tome da koliko je film oduševio gledatelje.
No, prije svoje svjetske premijere na Frameline međunarodnom filmskom festivalu u San Franciscu 2025. godine, Lijepa večer, lijep dan izabran je kao hrvatski kandidat za 97. nagradu Oscar Američke akademije filmske umjetnosti i znanosti, u kategoriji najboljeg međunarodnog dugometražnog filma 2025. godine.
S takvim filmskim pedigreom i svjetskim priznanjima, Lijepa večer, lijep dan pravo je iznenađenje za sve ljubitelje filma.

GORDANA BAJURIN Skulptura misli
2026-05-25 19:00 - 2026-06-02 19:00 | Galerija Flora, Šetaliste kralja Zvonimira 32, Dubrovnik, Dubrovačko-neretvanska, 20000, Croatia
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe GORDANA BAJURIN – Skulptura misli koje će se održati u ponedjeljak 25. svibnja u 19 sati u Galeriji Flora.

Izložba se može pogledati do 2. lipanj svaki dan od 14 -19 sati sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com

Radujemo se Vašem dolasku i druženju u Flori.

KK Dubrovnik - KK Zadar
2026-05-25 20:30 - 22:00 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
UTAKMICA SEZONE U GOSPINOM POLJU!!

Dragi navijači, bliži nam se druga utakmica polufinalne serije sa Zadrom; utakmica sezone, koja će se odigrati u Gospinom polju u ponedjeljak, 25. svibnja, u 20.30! Ulaznica još ima u pretprodaji u caffe barovima Giro i Tramvaj, a na sam dan utakmice, ukoliko ih ostane, moći će se kupiti i u prostorijama kluba. Zbog velikog interesa, Košarkaški klub Dubrovnik ponovno poziva sve navijače da dođu na vrijeme u dvoranu, kao i da poštuju sigurnosne protokole zbog radova na obnovi.

ŠTO JE ZATVORENO?
• Sjeverni prilaz je i dalje IZVAN FUNKCIJE.
• Prolaz s ulice Iva Vojnovića (skalinima od hotela Lero i Ekonomske škole) je ZABRANJEN zbog radova i teške mehanizacije. Molimo vas, ne pokušavajte prolaziti tim smjerom!

KAKO DOĆI DO DVORANE?
• Koristite isključivo JUŽNI PRILAZ (Ulazi A i B).
• Kretanje do tribina dopušteno je samo kroz postavljene koridore (označene ograde).
• Parking je osiguran na prostoru poligona.

NAPOMENA:
• Ne zaobilazite zaštitne ograde! One su postavljene radi vaše sigurnosti.
• Unutar dvorane, za odlazak na WC, također koristite isključivo označene koridore.

Očekuje nas košarkaška poslastica i spektakl u kojem ćemo tražiti svoju šansu protiv prvaka! Zadar nije nepobjediv, a to smo i dokazali u pripremnoj utakmici uoči sezone, kad smo u sklopu Kupa Libertas svladali momčad Danijela Jusupa. Uz vašu podršku s tribina, nastojat ćemo to ponoviti i produžiti našu sportsku priču koja traje i dalje! Budite uz nas do samog kraja – ajmo Dubrovnik!!

#kkdubrovnik #dubrovnikbasketball
Foto: Zvonko Kucelin / KK Zadar

LE PETIT FESTIVAL 2026
2026-05-25 21:00 - 22:30, 2026-05-26 21:00 - 22:30 | Knežev dvor, Pred Dvorom 1, Dubrovnik, 20000, Croatia
LE PETIT FESTIVAL — KOMPLETAN PROGRAM
25. svibnja — Dvadeset i drugo Le Petit Festival MMXXVI
21:00 — Službeno otvorenje — Tvrđava Bokar
Izložba: Sloboda, Istina i Vive L’Amour
„The Wordless Moment“ — izvedba Gustafa Bromsa (Švedska) — 40 min
Gustaf Broms predstavlja novo djelo koje uzdiže pogled, pozivajući publiku da prestane gledati svijet kao zbroj predmeta i prihvati fluidne procese postajanja koje otkriva organski svijet. Djelo djeluje kao ogledalo koje odražava višestruka Ja.
Gustaf Broms radi na sjecištu performansa, videa i instalacija. Rođen 1966. u Švedskoj, živi i radi u šumi Vendel. Njegova praksa istražuje svijest i dualnost Bitka — PRIRODA (biološki procesi tijela) i UM (intelektualna interpretacija iskustva).
Ova izložba ispituje kako sloboda, istina i ljubav oblikuju kolektivno i individualno postajanje. Smještena unutar drevnih zidina Tvrđave Bokar, djeluje kao ritual percepcije koji posjetitelje poziva da prijeđu preko fiksnih predmeta i usklade se s trajnim odnosnim procesima u kojima se suosjećanje, tolerancija, strpljenje i moral — kad su srca ispunjena ljubavlju — pretvaraju u ono što je najvažnije: težnju za pravim ljudskim bićem.
Autori:
– Miloš Glavurtić — suvremeni hrvatski umjetnik koji istražuje kolektivno sjećanje i urbani krajolik.
– Željko Tutnjević — multidisciplinarni umjetnik poznat po fotografsko-intervencijskim radovima koji izazivaju društvene norme.
– Robert Kralj — majstor restauracije, kipar, slikar i autor.
– Ksenija Baraga — likovna umjetnica specijalizirana za tekstilne instalacije i eksperimentalne medije.
– Rado Jenko — grafički dizajner, slikar i pedagog iz Ljubljane; učenik Henryka Tomaszewskog; osnivač Ljubljana Poster Festivala; dobitnik međunarodnih nagrada i član žirija.
26. svibnja — Studio Pulitika, MoMA Dubrovnik
21:00 — Otvaranje: Sloboda i Istina
Autori:
– Vladimir Trokut — instalacija zlatne kaveza s citatom „Liberty should never be sold“ koja propituje cijenu i izvedbu slobode.
– Robert Kralj — skulpturalni radovi koji koriste prazninu i težinu kako bi ispitali prisutnost i odsutnost.
– Radovan Jenko — figurativni fragmenti koji istražuju otpornost i ranjivost.
– Tomislav Kralj — gestevo vođena slikarstva i skulpture koje otvaraju prolaze između stvarnog i snolikog, izazivajući sinestetičke odgovore.
– Alberto León — „Urban alkimist vizualnih narativa“, transformira svakodnevne scene u alegorije autonomije i vidljivosti.
– Ivo Vodopija — intimna instalacija gdje se slikarski materijal susreće sa scenskim elementima, potičući meditativno uranjanje u nestabilnost „bivanja“.
Kuratorska bilješka:
Dijalog između živog iskustva i materijalne borbe svakodnevnog postojanja; potraga za duhovnom energijom kreativnosti u slikarstvu, kiparstvu i instalaciji; refleksija o tome kako se osobna sloboda, istina i ljubav konstruiraju, osporavaju i skrivaju.
30. svibnja — Knežev dvor
21:00
Uvodno predavanje: Knjiga znanja
Predavačica: Ružica Grgurev — inženjerka biotehnologije i prof. kemije.
Reference: Knjiga znanja — Dünya Kardeşlik Birliği Mevlana Yüce Vakfı, 1998., 1132 str.
Sažetak: Mysteriozni tekst koji se opisuje kao Jedina i Neponovljiva Knjiga, nova Biblija ili bajka; predavanje poziva publiku da razmotri tvrdnje o prenošenju znanja od ultradimenzionalnih bića.
31. svibnja — Knežev dvor
21:00 — Predavanje: Omega — 19. evolucijska dimenzija: konačni doseg ljudske evolucije na našoj planeti — znanstvena perspektiva na „Knjigu znanja“
Predavač: Solar Teacher — Ružica Grgurev
Sažetak: Istraživanje Zemlje kao prirodnog svemirskog broda i života kao obrazovnog sustava uređenog za širenje znanja i svijesti potrebnih za dovršenje evolucije.
Plesna izvedba: “Persona” — Nina Hyvärinen (Finska) — 30 min
„Persona“ je solo djelo ukorijenjeno u poetskom pokretu Carolyn Carlson, stvoreno u Parizu 2025. Djelo istražuje ženstvenost kroz mijenjajuće identitete, emocije i životne faze, krećući se između krhkosti i snage, slobode i ograničenja. Glazba: René Aubry.
Kratka biografija:
Nina Hyvärinen — finska plesačica, koreografkinja i pedagoginja čija karijera obuhvaća klasični balet, suvremenost i istočne plesne tradicije; bivša prvakinja Finskog nacionalnog baleta; suradnica Carolyn Carlson, Williama Forsythea i Jiříja Kyliána.
14. lipnja — Knežev dvor
21:00 — Predstava: “Vrijeme za poeziju”
Kratka napomena: Metafizičko-filozofska parodija i komentar na gubitak izvornog smisla Eurosonga.
Večernji voditelji: Deniz Sarić i Iris Kapidžić
U izvedbi sudjeluje šest mladih izvođača i nekoliko uglednih lokalnih građana; posebni nastup Dubrovačkih Kavaljera.
Kontakt i web
– Email: info@lepetitfestival.com
– Web: www.lepetitfestival.com
Ulaznice: Zatražite slanjem e-maila na info@lepetitfestival.com — broj mjesta je ograničen; Le Petit će vam poslati besplatnu ulaznicu na upit.

ISOLATE MONDAY@ELYX
2026-05-25 23:00 - 2026-05-26 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
Tonight at Elyx Club Dubrovnik, experience ISOLATE MONDAY featuring DJ Babura Junior, who will be spinning his signature beats. In addition to the music, there will be a special performance show to elevate the night. Get ready for an unforgettable evening in the heart of Dubrovnik! 🌛

After promocije
2026-05-25 23:00 - 2026-05-26 04:00 | Cafe & night bar LEVEL, Iva Vojnovića 39, Dubrovnik, Dubrovačko-neretvanska, 20000, Croatia
Zadnji studentski party ove akademske godine 🎓✨
Nakon promocije i ispraćaja naših diplomiranih kolega, vrijeme je bilo za još jednu noć za pamćenje 🥂
25.5. u 23:00h u Levela!
Veselimo se vašem dolasku!
Vaš SZDU❤️

TIHI PRIJATELJ / Silent Friend
2026-05-26 18:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
U srcu botaničkog vrta u srednjovjekovnom sveučilišnom gradu u Njemačkoj stoji veličanstveno stablo ginka. Ovaj tihi svjedok promatrao je više od stoljeća ritmove i transformacije kroz tri ljudska života. 2020. godine neuroznanstvenik iz Hong Konga, istražujući um beba, započinje neočekivani eksperiment sa starim stablom. 1972. godine mlada studentica duboko je promijenjena jednostavnim činom promatranja i povezivanja s geranijem. 1908. godine prva studentica sveučilišta otkriva, kroz objektiv fotografije, svete obrasce svemira skrivene u najskromnijim biljkama. Pratimo njihove nespretne, neugodne pokušaje povezivanja – svaki od njih duboko ukorijenjen u vlastitoj sadašnjosti – dok ih transformira tiha, trajna i tajanstvena moć prirode.
Premijerno prikazan u službenoj konkurenciji festivala u Veneciji!
Dobitnik šest nagrada na festivalu u Veneciji uključujući nagradu FIPRESCI!

Off program uoči 20. festivala Glazba & Riječ
2026-05-26 19:30 - 21:00 | Cavtat, Dom kulture, Obala A. Starčevića 20, Cavtat, Dubrovačko-neretvanska, 20210, Croatia
Uoči jubilarnog 20. izdanja festivala Glazba & Riječ, tijekom svibnja i početkom lipnja održat će se off program koncerata namijenjen domaćoj publici, ali i sve brojnijim stranim posjetiteljima koji borave u Cavtatu i Konavlima.

Koncerti će se održavati svakog utorka (5., 12., 19. i 26. svibnja) te 2. lipnja u Domu kulture u Cavtatu, s početkom u 19:30 sati, a ulaz na sve programe je slobodan.

Program donosi izbor popularne klasične glazbe i djela hrvatskih skladatelja u izvedbi Komornog ansambla Konavle Art (violina, flauta, gitara i klavir), čime se dodatno promovira lokalna kulturna scena i glazbena baština.
Ovi koncerti predstavljaju ujedno i uvod u festivalska događanja te priliku za kvalitetan kulturni sadržaj dostupan širokom krugu posjetitelja u predsezoni.

Komorni koncert “Solo piano & Wind/Strings”
2026-05-26 21:00 - 22:30 | Knežev dvor, Pred Dvorom 1, Dubrovnik, 20000, Croatia
26.5. utorak, Knežev dvor u 21 sat
DSO gudački kvintet i kvartet
Jasminka Stančul, klavir
PROGRAM:
R.Schumann: Kvintet za klavir i gudački kvartet
N.Rimsky-Korsakov: Kvintet za klavir i puhački kvartet

Euphoria@Elyx
2026-05-26 23:00 - 2026-05-27 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
May is ending but we’re just warming up.
Same place, new energy daily.💃🏼✨
#dubrovniknightlife #dubrovnik #party #summerindubrovnik #elyxnightclub

Radionica “Ukrasimo uspomene – drveni okviri”
2026-05-27 17:00 - 18:30 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Aktivnosti do kraja svibnja se nastavljaju u Centru za djecu, mlade i obitelj Dubrovnik, a posvećene su kreativnom stvaralaštvu u suradnji s dragim partnerima!

27. svibnja OD 17h u CDMOD TUP (poviše Love Bara) najavljujemo radionicu “Ukrasimo uspomene – drveni okviri” – Izrada i ukrašavanje okvira za slike uz korištenje raznih materijala pod vodstvom Monike Lolić Pustić i Ars Lignuma, obrta za konzerviranje i restauriranje umjetnina.

Besplatna je za sve polaznike u dobi od 8 do 12 godina, ali uz obveznu prijavu na linku u nastavku: https://forms.fillout.com/t/repUJbFGcbus

Kuća je velika, ne može se ona nosit
2026-05-27 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Kazalište Marina Držića priprema novu predstavu redatelja Romana Nikolića koja se bavi osjetljivom i važnom temom: demencijom i zaboravom.
U središtu projekta je pitanje: Što ostaje kada sjećanja počnu blijedjeti?
Pozivamo vas da podijelite s nama autentične priče iz mladosti – osobne uspomene vezane uz naš grad, svakodnevicu, prve ljubavi, obiteljske trenutke, mirise, prizore, događaje kojih se još sjećate i koje ne želite da budu zaboravljene.
Svoja sjećanja i priče možete slati na e-mail: press@kmd.hr
Rok za slanje je 15. rujna.
Priče mogu biti potpisane ili anonimne, ali također možete poslati priču u vidu glasovne snimke ili tekstualnog zapisa.
Vaše priče mogu postati inspiracija i dio dramskog materijala predstave koja želi sačuvati ono što polako nestaje – osobno, kolektivno, gradsko pamćenje.
Zahvaljujemo na povjerenju i doprinosu.

Urbana kviz priča - Kvazi kviz
2026-05-27 20:00 - 22:30 | Capitano Bar, Tenturija 96, Komolac, Dubrovačko-neretvanska, 20236, Croatia
Drage kvizašice i kvizaši, vrijeme je da iskusite potpuno novi koncept kvizaške zabave. 🤩

Predstavljamo vam naš Kvazi kviz 👉 kviz u kojemu vas nećemo dotući monotonim pitanjima o povijesnim datumima, znanstvenim otkrićima, književnim i umjetničkim djelima ili geopolitičkim temama. Kvazi kviz propituje vaše znanje o svakodnevnim stvarima i situacijama: na koliko stupnjeva se pere vunena odjeća, koja američka pop pjevačica se ošišala na ćelavo i kišobranom nasrnula na automobil ili uz kojeg sportaša vežemo čuvenu izjavu: “Ne sjećam se.”? 🤔

Pridružite nam se na Kvazi kvizu u srijedu, 27.5. u 20:00 h, u Capitanu, jer za ovaj kviz ne trebate biti book smart, nego street smart. 🧠😎

NAGRADE: Za Vas smo pripremili bogati nagradni fond koji su osigurali naši partneri, a nagradit ćemo minimalno 3 najbolje i najsretnije ekipe. Dobre atmosfere, odličnih pitanja za sve tipove publike i fenomenalnih nagrada svakog vikenda na tematskim kvizovima neće nedostajati!

PRIJAVE

Svaka ekipa koja želi sudjelovati može biti sastavljena od maksimalno pet osoba, a kotizacije se naplaćuju 12 eura po ekipi.

NAPOMENA: Ako vaša ekipa ne može prisustvovati kvizu, molimo da nas što prije obavijestite na IG profil @dubrovackakvizprica kako bismo omogućili nekoj od ekipa s liste čekanja da sudjeluje.

Prijave za kviz bit će otvorene do srijede, 27.5 .u 20:00 sati ili do popunjenja kapaciteta kviza.

Izložba Sve Bukovčeve Jelice
2026-05-28 19:00 - 22:00 | Kuća Bukovac, Bukovčeva 5, Cavtat, 20210, Croatia
Zadovoljstvo nam je pozvati Vas 28. svibnja 2026. godine u 19:00 sati u Kuću Bukovac u Cavtatu na otvorenje izložbe.
Radujemo se Vašem dolasku!
